|  |
| --- |
| 9. SJEDNICA GRADSKOG VIJEĆA GRADA POŽEGE  TOČKA 3. DNEVNOG REDA  O D L U K A  O KOEFICIJENTIMA ZA OBRAČUN PLAĆE SLUŽBENIKA I NAMJEŠTENIKA  U UPRAVNIM TIJELIMA GRADA POŽEGE  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Veljača 2022. |

A red and blue flag

Description automatically generated with low confidence

R E P U B L I K A H R V A T S K A

POŽEŠKO-SLAVONSKA ŽUPANIJA

A picture containing chain, metalware, key

Description automatically generatedGRAD POŽEGA

Gradonačelnik

KLASA:120-01/22-03/2

URBROJ: 2177-1-01/01-22-1

Požega, 7. veljače 2022.

GRADSKOM VIJEĆU GRADA POŽEGE

PREDMET: Prijedlog Odluke o koeficijentima za obračun plaće službenika i namještenika u upravnim tijelima Grada Požege

- dostavlja se

Na osnovi članka 62. stavka 1. podstavka 1. Statuta Grada Požege (Službene novine Grada Požege, broj: 2/21.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13.,5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o koeficijentima za obračun plaće službenika i namještenika u upravnim tijelima Grada Požege.

Pravna osnova za donošenje ove Odluke je u odredbama Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), Zakonu o službenicama i namještenicima u lokalnoj i područnoj (regionalnoj samoupravi (Narodne novine, broj: 86/08., 61/11., 4/18. i 112/19.), Zakona o plaćama u lokalnoj i područnoj (regionalnoj) samoupravi (Narodne novine, broj: 28/10.), Uredbi o klasifikaciji radnih mjesta u lokalnoj i područnoj (regionalnoj) samoupravi (Narodne novine, broj: 74/10. i 125/14. ), te Statuta Grada Požege (Službene novine Grada Požege, broj: 2/21.).

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o koeficijentima za obračun plaće službenika i namještenika u upravnim tijelima Grada Požege



R E P U B L I K A H R V A T S K A

POŽEŠKO-SLAVONSKA ŽUPANIJA

A picture containing chain, metalware, key

Description automatically generatedGRAD POŽEGA

Gradonačelnik

KLASA:120-01/22-03/2

URBROJ: 2177-1-01/01-22-2

Požega, 7. veljače 2022

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. Statuta Grada Požege (Službene novine Grada Požege, broj: 3/13., 19/13., 5/14., 19/14., 4/18., 7/18.- pročišćeni tekst, 11/18., 12/19. i 2/20.), Gradonačelnik Grada Požege dana, 7. veljače 2022. godine, donosi

Z A K L J U Č A K

I. Utvrđuje se Prijedlog Odluke o koeficijentima za obračun plaće službenika i namještenika u upravnim tijelima Grada Požege kao u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG

A red and blue flag

Description automatically generated with low confidence

R E P U B L I K A H R V A T S K A

POŽEŠKO-SLAVONSKA ŽUPANIJA

A picture containing chain, metalware, key

Description automatically generatedGRAD POŽEGA

Gradsko vijeće

KLASA:120-01/22-03/2

URBROJ: 2177-1-01/01-22-3

Požega, \_\_. veljače 2022ožega,

Na temelju članka 10. stavka 1. Zakona o plaćama u lokalnoj i područnoj (regionalnoj) samoupravi (Narodne novine, broj: 28/10.), te članka 39. stavka 1. podstavka 3. Statuta Grada Požege (Službene novine Grada Požege, broj: 2/21.), na prijedlog Gradonačelnika Grada Požege, Gradsko vijeće Grada Požege, na 9. sjednici, održanoj \_\_. veljače 2022. godine, d o n o s i

O D L U K U

o koeficijentima za obračun plaće službenika i namještenika u upravnim tijelima Grada Požege

Članak 1.

Ovom Odlukom utvrđuje se pripadajući koeficijent za obračun plaće službenika i namještenika u upravnim tijelima Grada Požege, a određuju se unutar kategorije, potkategorije, razine potkategorije i klasifikacijskog ranga radnih mjesta, kako slijedi:

|  |  |  |  |  |  |
| --- | --- | --- | --- | --- | --- |
| 1. **RADNA MJESTA I. KATEGORIJE** | | | | | |
|  | | | | | |
| **Potkategorija radnog mjesta** | **Naziv radnog mjesta** | | **Klasifikacijski rang** | **Koeficijent** | |
| **Glavni rukovoditelj** |  | |  |  | |
|  | Pročelnik upravnog odjela | | 1. | 2,65 | |
| Pročelnik službe  Voditelj službe za unutarnju reviziju | | 2,55 | |
|  | | | | | |
| **Viši rukovoditelj** |  | |  |  |
|  | Voditelj odsjeka | | 3. | 2,45 |
|  | | | | |
| **Rukovoditelj** |  | **Razina** |  |  |
|  | Voditelj odsjeka | 1. | 4. | 1,85 |
| Voditelj pododsjeka |
|  | Voditelj odsjeka | 2. | 7. | 1,68 |
| Voditelj pododsjeka |
|  | Voditelj odsjeka | 3. | 10. | 1,48 |
| Voditelj pododsjeka |

|  |  |  |  |
| --- | --- | --- | --- |
| **2. RADNA MJESTA II. KATEGORIJE** | | | |
|  | | | |
| **Potkategorija radnog mjesta** | **Naziv radnog mjesta** | **Klasifikacijski rang** | Koeficijent |
|  | | | |
| **Viši savjetnik -specijalist** |  |  |  |
|  | Viši savjetnik - specijalist | 2. | 2,46 |
| Viši unutarnji revizor |
|  | | | |
| **Viši savjetnik** |  |  |  |
|  | Viši savjetnik | 4. | 1, 85 |
| Unutarnji revizor |
|  | | | |
| **Savjetnik** |  |  |  |
|  | Savjetnik | 5. | 1,80 |
| Pomoćni unutarnji revizor |
|  | | | |
| **Viši stručni suradnik** |  |  |  |
|  | Viši stručni suradnik 1 | 6. | 1,75 |
| Viši stručni suradnik 2 | 1,70 |
|  | | | |

|  |  |  |  |
| --- | --- | --- | --- |
| **3. RADNA MJESTA III. KATEGORIJE** | | | |
|  | | | |
| **Potkategorija radnog mjesta** | **Naziv radnog mjesta** | **Klasifikacijski rang** | Koeficijent |
|  | | | |
| **Stručni suradnik** |  |  |  |
|  | Stručni suradnik 1 | 8. | 1,65 |
| Stručni suradnik 2 | 1,55 |
|  | | | |
| **Viši referent** |  |  |  |
|  | Viši referent | 9. | 1,50 |
|  | | | |
| **Referent** |  |  |  |
|  | Administrativni tajnik gradonačelnika | 11. | 1,45 |
| Referent 1 |
| Referent 2 | 1,30 |

|  |  |  |  |  |
| --- | --- | --- | --- | --- |
| 1. **RADNA MJESTA IV. KATEGORIJE** | | | | |
| **Potkategorija radnog mjesta** | **Naziv radnog mjesta** | | **Klasifikacijski rang** | **Koeficijent** |
| Namještenik II. potkategorije |  | Razina |  |  |
|  | Tehničar za održavanje informatičke opreme | 1. | 11. | 1,24 |
| Vozač - domar |
| Dostavljač | 2 | 13. | 1,23 |
| Spremač | 1,10 |

Članak 2.

Stupanjem na snagu gu ove Odluke prestaje važiti Odluka o koeficijentima za obračun plaće službenika i namještenika u upravnim tijelima Grada Požege (Službene novine Grada Požege, broj: 17/17., 19/18., 16/21. i 2/22.).

Članak 3.

Ova Odluka supa na snagu osmog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

DOSTAVITI:

1. Upravnim tijelima Grada Požege
2. Sindikatu državnih i lokalnih službenika

i namještenika Grada Požege

1. Pismohrani.

O b r a z l o ž e n j e

uz Odluku o koeficijentima za obračun plaće službenika i namještenika

u upravnim tijelima Grada Požege

I. UVOD I ZAKONSKA OSNOVA

Pravna osnova za ovaj prijedlog je u odredbama:

1) Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18. i 112/19.- u nastavku teksta: Zakon) koji uređuje prijam u službu te prava, obveze i odgovornosti službenika i namještenika u upravnim odjelima i službama jedinica lokalne i područne (regionalne) samouprave, kao i druga pitanja od značaja za ostvarivanje prava i obveza službenika i namještenika.

2) Zakona o plaćama u lokalnoj i područnoj (regionalnoj) samoupravi (Narodne novine, broj: 28/10.- u nastavku teksta: Zakon o plaćama) koji u članku 10. propisuje da koeficijente za obračun plaće službenika i namještenika u upravnim tijelima i službama jedinice lokalne i područne (regionalne) samouprave određuje odlukom predstavničko tijelo jedinice lokalne i područne (regionalne) samouprave, na prijedlog župana, gradonačelnika odnosno općinskog načelnika unutar (propisanog) raspona od 1,00 do 6,00.

3) članka 9. Uredbe o klasifikaciji radnih mjesta u lokalnoj i područnoj (regionalnoj) samoupravi (Narodne novine, broj: 74/10. i 125/14.) kojim je propisano da se važnost potkategorije i razine potkategorije radnog mjesta u ukupnoj klasifikaciji radnih mjesta određuje klasifikacijskim rangom koji se određuje rednim brojem u Popisu radnih mjesta. Nadalje, u istom članku je propisno da je klasifikacijski rang osnova za vrednovanje radnih mjesta u odluci kojom se određuju koeficijenti za obračun plaća. Prilikom uređivanja plaća, radna mjesta unutar pojedinog klasifikacijskog ranga mogu biti jednako ili različito vrednovana, a radna mjesta s klasifikacijskim rangom višega rednog broja ne mogu biti vrednovana jednako ili više od radnih mjesta s klasifikacijskim rangom nižega rednog broja.

4) članka 39. stavka 1. podstavka 3. Statuta Grada Požege (Službene novine Grada Požege, broj: 2/21.).

II. SADRŽAJ ODLUKE I RAZLOG ZA DONOŠENJE

Nastavno se daje sadržaj predložene Odluke o koeficijentima za obračun plaće službenika i namještenika u upravnim tijelima Grada Požege (u nastavku teksta: Odluka):

a) u članku 1. - propisan je pripadajući koeficijent za obračun plaće službenika i namještenika u upravnim tijelima Grada Požege, za četiri kategorije radnih mjesta, sa rasponom koeficijenta od 1,10 do 2,65 i to kako slijedi:

1) u I. kategoriji radnih mjesta nalaze se rukovodeća radna mjesta koja uključuju ovlaštenja i odgovornosti za upravljanje upravnim tijelom i unutarnjom ustrojstvenom jedinicom u sastavu upravnih tijela, upravljanje jedinicom za unutarnju reviziju, koordinaciju izrade akata te kreiranja programa i strategija iz nadležnosti upravnog tijela.

U navedenoj kategoriji predlažu se koeficijenti za tri potkategorije radnih mjesta sukladno Uredbi (glavni rukovoditelj, viši rukovoditelj i rukovoditelj sa predviđene tri razine), sa rasponom koeficijenata od 1,48 do 2,65.

2) u II. kategoriji radnih mjesta nalaze se radna mjesta koja obuhvaćaju vođenje upravnog postupka i/ili rješavanje upravnih i ostalih predmeta iz nadležnosti upravnog tijela, izradu i provedbu akata, programa i strategija iz samoupravnog djelokruga upravnog tijela, poslove pravnog zastupanja, poslove unutarnje revizije, financijskog upravljanja i kontrole.

U navedenoj se kategoriji predlažu koeficijenti za četiri potkategorije radnih mjesta sukladno Uredbi (viši savjetnik- specijalist, viši savjetnik, savjetnik i viši stručni suradnik, pri čemu je radno mjesto višega savjetnika - specijalista moguće utvrditi u županijama, velikim gradovima i gradovima sjedištima županija), sa rasponom 1,70 do 2,46.

3) u III. kategoriji radnih mjesta nalaze se radna mjesta koja obuhvaćaju izvršavanje jednostavnijih i pretežno rutinskih upravnih, administrativnih i stručnih poslova.

U navedenoj se kategoriji predlažu koeficijenti u tri potkategorije radnih mjesta (stručni referent, viši referent i referent) sa rasponom koeficijenta od 1,30 do 1,65.

4) u IV. kategoriji radnih mjesta nalaze se radna mjesta namještenika koja obuhvaćaju organiziranje pomoćno-tehničkih poslova, nadzor nada njihovom provedbom i pružanje potpore namještenicima u obavljanju poslova te neposredno izvršavanje pomoćno-tehničkih poslova koja su prema Uredbi svrstana u dvije potkategorije.

U navedenoj se kategoriji predlažu koeficijenti za II. podkategoriju koja obuhvaća radna mjesta 1. razine za koja je potrebna srednja stručna sprema i radna mjesta 2. razine za koja je opći uvjet niža stručna sprema ili osnovna škola sa rasponom koeficijenata od 1,10 do 1,24.

b) uz članak 2. i 3. - propisan je vakacijski rok stupanja na snagu ove Odluke, a stupanjem na snagu predložene Odluke prestaje važiti Odluka o koeficijentima za obračun plaće službenika i namještenika u upravnim tijelima Grada Požege (Službene novine Grada Požege, broj: 17/17. i 19/18., 16/21. i 2/22.).

Ministarstvo pravosuđa i uprave RH, u Uputi, KLASA: 023-007/21-01/1374, URBROJ: 514-08-01-/03-22-02 od 14. siječnja 2022. godine koja je zaprimljena ovoj gradskoj upravi 1. veljače 2022. godine, u odnosu na Odluku o koeficijentima za obračun plaće službenika i namještenika u upravnim tijelima Grada Požege (Službene novine Grada Požege, broj: 17/17., 19/18. i 16/21.) nalaže uklanjanje uočenih nedostataka u roku od petnaest dana od dana primitka upute.

Uočeni nedostaci se odnose na koeficijent za obračun plaće radnog mjesta Voditelja odsjeka s klasifikacijskim rangom 3. (koeficijent 2,45) te radnih mjesta Voditelja odsjeka i Voditelja pododsjeka s klasifikacijskim rangom 4. (koeficijent 2,40) koji ne mogu biti vrednovani više od koeficijenta za obračun plaće radnih mjesta Višeg savjetnika-specijalista i Višeg unutarnjeg revizora s klasifikacijskim rangom 2. (koeficijent 1,95).

Također, za radno mjesto Voditelja ustrojstvene jedinice 2. razine, u potkategoriji rukovoditelja utvrđen je klasifikacijski rang višeg rednog broja (7.) u odnosu na klasifikacijski rang radnih mjesta Savjetnika i Pomoćnog unutarnjeg revizora (5.) te klasifikacijski rang radnog mjesta Višeg stručnog suradnika (6.). Slijedom navedenog, koeficijent za obračun plaće radnih mjesta Voditelja odsjeka i Voditelja pododsjeka s klasifikacijskim rangom 7. (koeficijent 1,80) ne može biti vrednovan više od koeficijenta za obračun plaće radnih mjesta Savjetnika i Pomoćnog unutarnjeg revizora s klasifikacijskim rangom broj 5. (koeficijent 1,75), te koeficijenta za obračun plaće radnog mjesta Višeg stručnog suradnika s klasifikacijskim rangom broj 6. (koeficijent 1,70).

Na osnovu navedene Upute korigirani su koeficijenti samo za pojedina radna mjesta, a kako je izvorni tekst važeće Odluke o koeficijentima za obračun plaće službenika i namještenika u upravnim tijelima Grada Požege iz 2018. godine imao do sada tri izmjene predložen je cjeloviti tekst Odluke (sukladno članku 48. stavku 4. Jedinstvenih metodološko-nomotehničkih pravila za izradu akata koje donosi Hrvatski sabor, Narodne novine, broj: 74/15.).

III. MIŠLJENJE SINDIKATA

Navedeni prijedlog sukladno Kolektivnom ugovoru za službenike i namještenike u upravnim tijelima Grada Požege (Službene novine Grada Požege, broj: 7/21.), izvršni čelnik Grada Požege dostavio je na uvid sindikalnom povjereniku Grada Požege radi davanja očitovanja odnosno primjedbe.

Sindikalni povjerenik u ime SDLNS djelatnika gradske uprave o istome je dao pismeno očitovanje izvršnom čelniku kao predlagatelju akta u kojem se suglasio s predloženim koeficijentima.